stanford-oval/wikipedia huggingface dataset:
Hannes Mäkinen
Elämäkerta

Kuusi vuotta kansakoulua käynyt Mäkinen osallistui Suomen sisällissotaan punaisten joukoissa 17-vuotiaana. Hän kuului punakaartin lentävään komppaniaan ja johti haavoituttuaan Riihimäen naiskomppaniaa. Sodan jälkeen Mäkinen toimi vasemmistolaisiin käsiin jääneen Suomen sosialidemokraattisen nuorisoliiton sihteerinä. Mäkinen toimi myös Suomen sosialistisen työväenpuolueen (SSTP) puoluetoimikunnan varajäsenenä. Luottamustoimen hoitaminen keskeytyi, kun Etsivä keskuspoliisi pidätti Mäkisen samanaikaisesti muiden SSTP:n johtohenkilöiden kanssa 26. tammikuuta 1922. Hän sai kolmen vuoden rangaistuksen poliittisesta toiminnastaan niin sanotussa rauhanjulistajien jutussa. Vapautumisen jälkeen Mäkinen kutsuttiin Moskovaan ja hän opiskeli Kansainvälisen Lenin-koulun saksankielisellä sektorilla vuosina 1926–1928. Mäkinen luennoi valmistuttuaan LVKY:n skandinaavisella osastolla puoluehistoriasta ja hän opetti satunnaisesti Lenin-koulussa.
Mäkinen kuului Neuvostoliitossa SKP:n nuorisojaostoon, jonka tehtävänä oli tukea Suomen kommunistisen nuorisoliiton toimintaa. Mäkinen nousi SKP:n keskuskomiteaan 1920-luvun lopussa. 1930-luvun alusta vuoteen 1937 hän kuului SKP:n Venäjällä toimineen "ulkomaan byroon" ydinryhmään. Hänet valittiin puolueen puheenjohtajaksi Kullervo Mannerin syrjäyttämisen jälkeen. Puheenjohtajana hän oli myös SKP:n edustaja Kominternin toimeenpanevassa komiteassa vuosina 1935–1937.
Mäkinen oli naimisissa saksalaisen Martha Moritzin kanssa. Moritz lukeutui Saksan kommunistisen puolueen niin sanottuihin brandlerilaisiin. Moritz pidätettiin Stalinin vainojen yhteydessä 8. syyskuuta 1937 ja muutaman viikon sisällä Mäkinen syrjäytettiin SKP:n puheenjohtajan paikalta, koska kansanvihollisen puolisoa ei voitu pitää näkyvällä paikalla. Mäkinen sai tämän jälkeen vielä tehdä puolueen tilauksesta nimettöminä julkaistuja suomennostöitä. Mäkinen pidätettiin itsekin seuraavassa puhdistusaallossa huhtikuussa 1938 ja hänet tuomittiin kymmeneksi vuodeksi vankileirille. Syytteiden mukaan hän oli värväytynyt Suomen tiedustelun agentiksi jouduttuaan hetkellisesti pidätetyksi Tukholmassa vuonna 1935. Tökerösti laaditussa syytekirjelmässä hänen väitettiin muun muassa olleen vuonna 1936 vakoiluyhteydessä Otto Vilmiin, vaikka Vilmi oli silloin ollut jo itse pidätettynä. Mäkinen kuoli vankileirillä jo saman vuoden marraskuussa, luultavasti teloitettuna.
Hannes Vartama

Hannes Vartama, vuoteen 1936 Kaarle Johannes Wahl (23. helmikuuta 1901 Tyrvää – 13. joulukuuta 1973 Helsinki) oli suomalainen kauppias, yrittäjä ja yritysjohtaja, joka sai kauppaneuvoksen arvonimen.
Vartaman vanhemmat olivat suutari Kaarle Wilho Wahl ja Eeva Kristiina Rahkila ja puoliso vuodesta 1931 Lilli Margit Ruusuvuori. Vartama kävi kansakoulun ja Porin kauppakoulun. Hän oli Suojeluskuntain yliesikunnan intendenttiosaston varastonhoitaja 1923–1925 ja nuorempi apulainen 1925–1927 ja Suojeluskuntain Kauppa Oy:n, sittemmin Oy Skoha Ab, prokuristi 1927–1937, apulaisjohtaja 1937–1949, toimitusjohtaja 1949–1969 ja johtokunnan jäsen 1945–1969. Vartama oli myös Motti Oy:n omistajia ja yhtiön hallituksen puheenjohtaja 1964–1973, samoin kuin useiden muiden yritysten johtoelinten jäsen. Hän oli lisäksi muun muassa yli kaksikymmentä vuotta Suomen Tukkukauppiaiden Liiton valtuuskunnan jäsen ja 1949–1961 liiton ase-, ampuma-, kalastus- ja urheilutarvikejaoston puheenjohtaja. Urheilu-, Metsästys- ja Kalastustarvikekauppiaat -yhdistyksen puheenjohtaja Vartama oli 1949–1955 ja Suomen Polkupyörä-, Mopedi- ja Urheiluvälinetukkuliikkeiden yhdistyksen johtokunnan varapuheenjohtaja 1961–1969. Vartama oli myös Suomalais-Japanilaisen Yhdistyksen perustajajäsen 1935 ja yhdistyksen hallituksen jäsen vuodesta 1955. Sotilasarvoltaan hän oli reservin vänrikki. Vartama sai kauppaneuvoksen arvonimen 1968.
Hannes Võrno

Hannes Võrno vuonna 2008
Hannes Võrno (s. 1. toukokuuta 1969 Rakvere, Viro) on virolainen muotitaiteilija, televisiojuontaja ja parlamentaarikko. Hän on juontanut Kes tahab saada miljonäriks? -ohjelmaa ja on Viroa vuoden 2008 Eurovision laulukilpailussa edustaneen huumoriryhmä Kreisiraadion jäsen.
Võrno istui Viron parlamentissa Riigikogussa vuosina 2003–2007 Res Publica -puolueen edustajana.
Hannes Tuovinen

Hannes Tuovinen (s. 23. helmikuuta 1924 Varpaisjärvi) on suomalainen sotaveteraani, joka asuu Vihdissä. Tuovinen palveli lokakuusta 1942 jatkosodan päättymiseen eli syksyyn 1944 asti konekiväärimiehenä. Tuolloin 18-vuotias Tuovinen lähti Kuopioon varusmiespalvelukseen kotoaan Pohjois-Savon Varpaisjärveltä. Alokasaika kesti vain kolme viikkoa ennen siirtymistä rintamalle Rukajärvelle.
Rukajärven alueella käytiin jatkosodan aikana merkittäviä taisteluita, erityisesti vuonna 1941 sekä vuosien 1943 ja 1944 aikana.
Tuovinen täytti 100 vuotta 23. helmikuuta 2024. Tuovista onnittelivat kirjeitse muun muassa puolustusministeri Antti Häkkänen. Alexander Stubb puolestaan onnitteli Tuovista videotervehdyksellä. Tuovinen on osallistunut kerran Linnan juhliin, vuonna 2015. Hannes Tuovinen järjesti 100-vuotisjuhlansa kunniaksi konsertin Vihdin kirkossa 24. helmikuuta. Konsertissa esiintyi Ilkka Aunun johtamana Viipurin Lauluveikot, sekä Ulla Eho-Saarion johtamana Vihdin seurakunnan Tyttökuoro Piritat. Timo Saario lauloi ”Veteraanin iltahuudon”. Juhlapuheen piti Vihdin kirkkoherra Pekka Valkeapää.
HK-47

HK-47 on kuvitteellinen hahmo Tähtien sota -universumissa. HK-47 on tappajadroidi, joka esiintyy peleissä Star Wars: Knights of the Old Republic sekä Star Wars: Knights of the Old Republic II: The Sith Lords. Molemmissa peleissä hänen ääninäyttelijänään toimi Kristoffer Tabori.
Luonne

HK-47:n luonne on erikoinen. Hänen päällimmäinen ajatuksensa on jonkun tappaminen, koska hän ei pidä kuin yhdestä "orgaanisesta lihasäkistä" eli isännästään. Hän osaa olla häijy ja ilkeä, mutta hän ei koskaan tapa ketään ilman käskyä. Se, että häntä kielletään tappamasta joku tai jokin aina ärsyttää häntä, mutta hän osaa hyväksyä asian.
Kyvyt

HK:lla on monia erikoiskykyjä. Koska hän on salamurhadroidi, hän on erityisen tehokas taistelussa. Salamurhaaminen onnistuu häneltä hienosti, koska kukaan ei koskaan huomaa häntä sellaisena. Hänet huomataan yleisimmin protokolladroidina ja hän kykenee puhumaan 600:lla kielellä, mukaan lukien erittäin vaikealla hiekkaväkikielellä.
Muita Tähtien Sotien tappajadroideja

IG-88
ASN-121
Guri
Aiheesta muualla

HK-47 Wookieepediassa (englanniksi)
HK-47 Jedipediassa
Funanin kuningaskunta

| Funan > ensimmäinen vuosisata jaa.–600-luku jaa. |
| --- | --- |
   Funan naapurimaineen kun se oli laajimmillaan  noin 400 jaa. Lähellä 9=Haripunchai ja 10 = Dvaravati 
Valtiomuoto:  kuningaskunta
Pääkaupunki:  Vyadhapura (todennäköisesti nyk. Phumi Banam)
Uskonnot:  hindulaisuus
Historia:  
– kukoistuskausi:  400-luku jaa.
– hajoaminen:  500-luvulta 600-luvulle
Kielet:  sanskrit (300-luvulta alkaen)
Seuraaja(t):  Chenla
Funanin kuningaskunta oli hindulais-buddhalainen kuningaskunta Mekongin suistossa nykyisen Vietnamin alueella. Funan perustettiin ensimmäisellä vuosisadalla jaa., ja sen kukoistusta kesti 500-luvulle jaa. asti.  Laajimmillaan se hallitsi nykyistä Etelä-Vietnamia ja osia Laosista, Myanmarista, Kambodžasta, Thaimaasta ja Malesiasta Malakan niemimaalla. Funanin kuningaskunta on Kaakkois-Aasian vanhin tunnettu valtio. Se tunnetaan vain kiinankielisellä nimellä Fu Nan (länsimaisittain Funan).
Lähes kaikki tieto Funanista perustuu kiinalaisiin aikakirjoihin. Arkeologinen tutkimus Kambodžassa ja Vietnamissa keskeytyi 60 vuodeksi Indokiinan konfliktin ja sitä seuranneiden sisällissotien takia ja alkoi uudelleen vasta 1970-luvun lopulla.
Historia > Historiallinen aika

Ennen kiinalaisten tai intialaisten saapumista Funan oli jo merkittävä paikallinen merivalta ja kansainvälisen kaupankäynnin keskus, jonka kautta kauppareitit kulkivat Han-dynastian Kiinasta Intiaan, Lähi-itään ja Rooman valtakuntaan. Vuosina 245–250 vieraillen kiinalaisten tarkoituksena olikin kauppasuhteiden solmiminen, sillä Kolmen kuningaskunnan aikana Wu-kuningaskunta saattoi käydä kauppaa vain meriteitse. Vierailun jälkeen kiinalaisista lähteistä löytyy monia mainintoja Funanin edustajista Kiinassa.
Kiinalaisten lähteiden mukaan Funanin Tien-chu Chan-t'an (tai Chu Chan-t'an) lahjoitti kesyjä elefantteja Kiinaan 357. Mainittu henkilönnimi on aiheuttanut lukuisia spekulaatioita Funanin silloisesta tilasta. George Cœdèsin mukaan se on osoitus siitä, että Funan oli tuolloin joutunut intialaisen Chan-t'anin vallan alle. Michael Vickeryn mukaan tällainen tulkinta on romantisoivaa historiankirjoitusta, joka edellyttää, että ulkomailta saapunut aristokraatti olisi noin vain voinut päästä valtaan ja pysyä siellä ilman tuon yhteiskunnan tukea. Lisäksi se hänen mukaansa edustaa vanhentunutta näkemystä, jonka mukaan Kaakkois-Aasia olisi ollut täysin kehittymätön ennen intialaisten tuloa. Myöhemmän historian valossa onkin todennäköisempää, että lähettiläinä on käytetty ulkomaalaisia (tai ulkomaalaissyntyisiä) heidän kielitaitonsa ja riippumattomuutensa takia.
Kiinalaisten kronikat (ja niiden myöhemmät versiot) 400-luvulta ovat sekavia ja epäjohdonmukaisia. Liu-Song-dynastian (420–479) ajan kronikat kertovat, että dynastian loppupuolella Funanin hallitsijana oli  Chiao Chen-ju eli Jayavarman. Toisen version mukaan yksi Chu Chan-t'anin seuraajista oli Chiao Chen-ju, intialainen brahmaani, joka oli lähtenyt hallitsemaan Funania ylimaallisen äänen käskystä ja jonka funanilaiset hyväksyivät hallitsijaksi. Häntä seurasi Liu-Song-dynastian kaudella 424-453 Shih-li-t'o-pa-mo ja myöhemmällä kaudella 483-493 Chö-sie-pa-mo eli Jayavarman. Jokseenkin varmaa on joka tapauksessa, että Funanin hallitsija 400-luvun lopulla oli Jayavarman arvonimenään ”Kaundinya”. Kronikan mukaan hän kuoli 514 ja hänen seuraajansa oli Rudravarman eli kiinaksi Liu-t'o-pa-mo. Rudravarmanin tiedetään lähettäneen viisi lähetystöä Kiinaan vuosina 517–539.
Historia > Tuho

Kiinalaisten kronikoiden maininnat Funanista loppuvat 500-luvun puolivälissä. Tang-dynastian ajalta on peräisin tieto, että Chenla olisi valloittanut Funanin 600-luvun alussa. Funanin Oc Eo -satamakaupungin kaivausten perusteella on todettu, että se hylättiin 600-luvun puoliväliin mennessä. Funanin katoaminen sijoittuu aikaan, jolloin kauppareitit muuttuivat merkittävästi. Merireitit siirtyivät etelämmäksi Sumatralle, jonne oli syntymässä Srivijayan merimahti. Myös maitse kulkevat kauppareitit muuttuivat, kun Kiina sai haltuunsa Keski-Aasian kauppareitit. Kiinalaisten raportoima Funanin tuho on saattanut olla pelkästään vallanperimyskiista tai hallitsijoiden siirtyminen pohjoisemmaksi, jotta he voisivat hyötyä uusista kauppareiteistä.
Hallitsijat

Funanin hallitsijoista on vähän tietoa, ja useimpien nimiä ei edes tiedetä. Funanin hallitsijat voidaan kuitenkin jakaa hallitsijan arvonimen mukaan kolmeen dynastiaan: Hun, Fan ja -varman.
Hallitsijat > Hun-dynastia

Tiedot Hun-dynastiasta perustuvat perimätietoon. Sen kestosta ei ole tietoja. Hallitsijoiden oletetaan olleen samaa sukua. Lisäksi usein oletetaan, että hallitsijat olivat miehiä, mutta varmuudella tämä voidaan sanoa vain ensimmäisestä kuninkaasta Hun-t'ienista ja dynastian kahdesta viimeisestä hallitsijasta (P'an-huang ja P'an-p'an).
| Aika | Nimi | Vaihtoehtoiset nimet | Huomiota | Lähde |
| --- | --- | --- | --- | --- |
|  ? | Liu-ye | Ye-Liu | perimätiedon mukaan 1. kuningatar |  |
|  ? | Hun | Hun-houei, Hun-t'ien | perimätiedon mukaan Funanin 1. kuningas, Liu-yen puoliso |  |
|  ? |  |  | tuntematon määrä tuntemattomia hallisijoita |  |
|  ? | P'an-huang | Hun-p'an-houang |  |  |
|  ? | P'an-p'an |  | edellisen poika |  |
Hallitsijat > Fan-dynastia

Perimätiedon mukaan Fan-shih-man valittiin Funanin kuninkaaksi, koska Hun-dynastia oli heikentynyt. Fan-dynastia oli kestoltaan lyhyt (vain viisi hallitsijaa), ja yleisin vallanperimystapa oli murha. Viimeisen Fan-kuninkaan sukulaisuussuhdetta edeltäneisiin hallitsijoihin ei tunneta.
| Aika | Nimi | Vaihtoehtoiset nimet | Huomiota | Lähde |
| --- | --- | --- | --- | --- |
|  ? | Fan-shih-man | Fan-man |  |  |
|  ? | ? |  | Fan-shih-manin vanhin poika |  |
| 200-luvun alkupuoli | Fan-Chan |  | Fan-shih-manin siskonpoika, murhasi Fan-shih-manin vanhimman pojan |  |
| 200-luvun alkupuoli | Fan-Chang |  | Fan-shih-manin nuorempi poika, murhasi Fan-Chanin |  |
| 200-luvun puoliväli | Fan Hsün |  | Fan-Chanille uskollinen kenraali, murhasi Fan-Changin, hallitsi kun kiinalaiset vierailivat Funanissa 245-250 |  |
Hallitsijat > Varman-dynastia

Fan Hsünia seuraa Funanin historiassa yli kahden vuosisadan katkos, jolta ajalta ei tunneta hallitsijoita. Fan-hallitsijoiden suhdetta -varmaneihin ei myöskään tunneta. Voi olla, että kyseessä on edelleen Fan-dynastia, joka on vain ottanut intialaisperäisen -varmanin arvonimekseen. Toisaalta kyseessä voi olla täysin uusi dynastia, joka käytti varmania erottuakseen Fan-hallitsijoista.
| Aika | Nimi | Vaihtoehtoiset nimet | Huomiota | Lähde |
| --- | --- | --- | --- | --- |
| 200-luvulta 400-luvulle |  |  | tuntematon määrä tuntemattomia hallitsijoita |  |
| 400-luku | Jayavarman |  | hallitsi ennen vuotta 478 |  |
| 500-luku | Rudravarman |  | Teki 514 Angkor Boreista pääkaupungin. Lähetti lähettiläitä Kiinaan 517-539 |  |
| 500- ja 600-luku |  |  | tuntematon määrä tuntemattomia hallitsijoita |  |
Aiheesta muualla

Kuvia tai muita tiedostoja aiheesta Funanin kuningaskunta Wikimedia Commonsissa
Hevonen (täsmennyssivu)

Hevonen voi viitata seuraaviin asioihin:
hevonen, nisäkäslaji
kesyhevonen, yleiskielessä myös hevonen, hevosen kesytetty alalaji
hevonen, telinevoimistelun väline
hevonen, kiinalaisen horoskoopin merkki
hevonen, shakkipelin nappula, yleisemmin ratsu
Hevonen (Equus), brittiläinen elokuva vuodelta 1977
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Hevonen”, voi hakea sivunnimihaulla, laajalla sivunnimihaulla tai tekstihaulla.
Hevonoja (Myrskylä)

Hevonoja on 192 henkilön asuttama kylä Myrskylässä Lapin­järven rajalla. Siellä sijaitsee Hevonojan kartano, jolle aikoinaan kuului noin 1000 hehtaaria maata, josta 400 hehtaaria peltoa.
Vuonna 1945 alueelle asutettiin Uuku­niemen Latvasyrjän asukkaat, jotka oli välillä siirretty Laihialle sen jälkeen, kun Latva­syrjä oli jäänyt Neuvosto­liitolle luovutetulle alueelle Moskovan välirauhansopimuksella 19. syyskuuta 1944. Kartanon maat pyrittiin saamaan sarkajakoon 1945, ja lopullisesti maat olivat lohkotut erillisiksi maatiloiksi omistajaperheiden kesken 1951. Rahoitusolojen järjestämiseksi Uukuniemen Latvasyrjän osuuskassan toiminta siirrettiin Myrskylään ja siitä tuli Myrskylän Osuuspankki (nykyisin Orimattilan Osuuspankki), kunnan toinen pankki Myrskylän Säästöpankin jälkeen.  Uukuniemen Latvasyrjän Osuuskassa, 17.196, poistettiin kaupparekisteristä vasta 23.3.1962.
Kylässä on edelleen kohtalainen asutus ja kyläyhdistystoimintaa.
Haitinalmikki

| Haitinalmikki |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Nisäkkäät Mammalia
Lahko::  Soricomorpha
Heimo::  Almikit Solenodontidae
Suku::  Solenodon
Laji::  paradoxus
Kaksiosainen nimi
 Solenodon paradoxus  Brandt, 1833 
 Haitinalmikin levinneisyys
Katso myös
   Haitinalmikki Wikispeciesissä   Haitinalmikki Commonsissa 
Infobox OKNimi-testi OKIUCN-testi OK: 
Haitinalmikki (Solenodon paradoxus) on Karibialla elävä, hieman kissaa suurempi nisäkäs.
Koko ja ulkonäkö

Haitinalmikki on kuubanalmikkia hieman suurempi, eikä sen turkki ole yhtä paksu ja karkeakarvainen. Selän väri vaihtelee mustanruskeasta punaiseen; sillä on myös näkyvä täplä. Ruumiin pituus on noin 56 senttiä ja hännän 25 senttiä. Täysikasvuinen yksilö on noin kilon painoinen. Leuanalusen sylkirauhaset erittävät myrkyllistä sylkeä toisessa etuhampaassa olevaan uurteeseen.
Levinneisyys ja elinympäristö

Haitinalmikki elää vain Hispaniolan saarella Haitin ja Dominikaanisen tasavallan alueella. Haitista sitä tavataan vain kahdelta massiivilta, mutta Dominikaaisessa tasavallasta se elää monin paikoin. Haitinalmikin elinympäristö vaihtelee tiheistä ylänkömetsistä puolikuiviin pensastoihin. Se elää myös peltojen ja laitumien ympäristössä.
Haitinalmikista 2010-tehdyt tutkimukset ovat paljastaneet, että laji saattaa olla Hispaniolassa aiemmin ajateltua yleisempi. Sen levinneisyysalue ei ole myöskään niin pirstoutunut kuin aiemmat tutkimukset ovat antaneet olettaa. Kansainvälinen luonnonsuojeluliitto muutti vuonna 2020 lajin erittäin uhanalaisesta elinvoimaiseksi. Lajin kantaa ei tunneta, mutta monet sen asuinalueet ovat suojeltuja, vaikka toisaalta sitä uhkaa osalla levinneisyysalueesta elinympäristöjen tuhoutuminen.
Elintavat

Päivällä haitinalmikki nukkuu puun- tai kallionkolossa ja etsii yöllä ruokaa taipuisalla ja herkkätuntoisella kuonollaan. Eläimen äänivalikoima on laaja ja vaihtelee vihaisesta kimakasta vingunnasta poikasiaan kutsuvan emon kirkkaisiin, punarinnan laulua muistuttaviin ääniin. Perärauhasen rasvainen ja vihertävä erite on ilmeisesti sukupuolisesti tärkeä. Aikuisen uroksen takapuoli on aina vihreä, naarailla ilmeisesti vain kiima-aikana. Naaras synnyttää 1–2 poikasta kerrallaan.
Aiheesta muualla

Laji.fi: Haitinalmikki (Solenodon paradoxus)
iNaturalist: Haitinalmikki (Solenodon paradoxus)
ITIS: Solenodon paradoxus (englanniksi)
UniProt: Taxonomy - Solenodon paradoxus (englanniksi)
Global Biodiversity Information Facility (GBIF): Solenodon paradoxus (englanniksi)
Heikki Grönqvist

Heikki Gunnar Grönqvist (10. kesäkuuta 1943 – 6. marraskuuta 1984) oli lappeenrantalainen yrittäjä ja valokuvaaja. Hän oli ahkera valokuvataiteen tukija, ja oli muun muassa Lappeenrannassa ja Etelä-Karjalassa toimivan  Saimaan Kameraseura ry:n pitkäaikainen taloudenhoitaja 1966-1984 eli kuolemaansa saakka.
Heikki Grönqvist oli Gunnar ja Martta Grönqvistin poika. Grönqvistien perheyritys Valotus Oy toimi valokuvausalalla Lappeenrannassa osoitteessa Koulukatu 19. Heikki Grönqvist kuoli liikkeen toimitiloihin. Grönqvist oli aiemmin ollut naimisissa Maire Grönqvistin (o.s. Rastas) kanssa, mutta koska hänellä ei ollut perillisiä, siirtyi Grönqvistien valokuva-arkisto hänen kuolemansa jälkeen Etelä-Karjalan museon kokoelmiin.
Ginnifer Goodwin

| Ginnifer Goodwin |
| --- | --- |
 Ginnifer Goodwin San Diegon Comic-Conissa 2012.
Henkilötiedot
Koko nimi:  Ginnifer Michelle Goodwin
Syntynyt: 22. toukokuuta 1978 (ikä 46) Memphis, Tennessee, Yhdysvallat
Ammatti:  näyttelijä
Puoliso:  Josh Dallas (2014–)
Lapset:  2
Näyttelijä
Taiteilijanimet:  Jennifer Michelle Goodwin (alkuperäinen nimi)
Aktiivisena:  2001–
Merkittävät roolit:  Vivian Cash   (Walk the Line)   Margene Heffman   (Big Love)   Gigi Phillips   (Jätä se!)   Mary Margaret Blanchard / Lumikki   ( Olipa kerran)
Aiheesta muualla
IMDb 
Elonet
Ginnifer Michelle Goodwin (s. Jennifer Michelle Goodwin, s. 22. toukokuuta 1978 Memphis, Tennessee, Yhdysvallat) on yhdysvaltalainen näyttelijä.
Ura

Goodwin syntyi Memphisissä, Tennesseessä. Hän on valmistunut Bostonin yliopistosta. Uransa alkupuolella hän esiintyi muun muassa yhdessä Kova laki -sarjan jaksossa ja elokuvassa Mona Lisa Smile. Hän näytteli televisiosarjassa Ed vuosina 2001–2003.
Goodwin saavutti mainetta esitettyään Johnny Cashin ensimmäistä vaimoa Viviania elokuvassa Walk the Line. Hän näytteli Margene Heffmania televisiosarjassa Big Love vuosina 2006–2011. Goodwinilla oli pääosa elokuvassa Jätä se! vuonna 2009. Vuosina 2011–2018 hän on esiintynyt sarjassa Olipa kerran.
Yksityiselämä

Ginnifer Goodwin on seurustellut Olipa kerran -sarjan vastanäyttelijänsä Josh Dallasin kanssa vuodesta 2011. He menivät naimisiin huhtikuussa 2014 ja heidän ensimmäinen lapsensa syntyi toukokuussa. Kesäkuussa 2016 he saivat toisen lapsen.
Olipa kerran -sarjan toinen näyttelijä Jennifer Morrison on Goodwinin pitkäaikainen ystävä.
Filmografia

| Elokuvat> Vuosi | Elokuvat> Suomenkielinen nimi | Elokuvat> Alkuperäinen nimi | Elokuvat> Rooli |
| --- | --- | --- | --- |
| 2003 | Mona Lisa Smile | Mona Lisa Smile | Constance ”Connie” Baker |
| 2004 | Tähtitreffit | Win a Date with Tad Hamilton | Cathy Feely |
| 2005 | Walk the Line | Walk the Line | Vivian Liberto |
| 2006 | Love Comes to the Executioner | Love Comes to the Executioner | Dori Dumchovic |
| 2007 | In the Land of Women | In the Land of Women | Janey |
| 2007 | Day Zero | Day Zero | Molly Rifkin |
| 2008 | Birds of America | Birds of America | Ida Tanager |
| 2009 | Jätä se! | He’s Just Not That Into You | Gigi Phillips |
| 2009 | A Single Man | A Single Man | rouva Strunk |
| 2010 | Ramona ja Beezus | Ramona & Beezus | Bea-täti |
| 2011 | Take Me Home Tonight | Take Me Home Tonight | Banky |
| 2011 | Rakkaus lainassa | Something Borrowed | Rachel White |
| 2014 | Helinä-keiju ja Mikä-mikä-hirviön arvoitus | Tinker Bell and the Legend of the NeverBeast | Fawn (äänirooli) |
| 2016 | Zootropolis – eläinten kaupunki | Zootopia | Judy Hopps (äänirooli) |

Televisioelokuvat
| Vuosi | Suomenkielinen nimi | Alkuperäinen nimi | Rooli |
| 2002 | Porn 'n Chicken | Porn 'n Chicken | Maya |
| 2011 | Five | Five | Charlotte |
| 2013 | Kennedyn murha | Killing Kennedy | Jacqueline Kennedy Onassis |
| Televisiosarjat> Vuosi | Televisiosarjat> Suomenkielinen nimi | Televisiosarjat> Alkuperäinen nimi | Televisiosarjat> Rooli | Televisiosarjat> Jaksot |
| --- | --- | --- | --- | --- |
| 2001 | Kova laki | Law & Order | Erica | ”Myth of Fingerprints” |
| 2001–2003 | Ed | Ed | Diane Snyder | 25 jaksoa |
| 2005–2014 | Robot Chicken | Robot Chicken | useita äänirooleja | 8 jaksoa |
| 2006–2011 | Big Love | Big Love | Margene Heffman | 53 jaksoa |
| 2011 | Paavo Pesusieni | SpongeBob SquarePants | merenneito (ääni) | ”Welcome to the Bikini Bottom Triangle” |
| 2011 | Margene's Blog | Margene's Blog  | Margene Henrickson | ”Crush Story” |
| 2011–2018 | Olipa kerran | Once Upon a Time | Mary Margaret Blanchard / Lumikki | 135 jaksoa |
| 2012 | Electric City | Electric City | Jean Marie St. Cloud | 20 jaksoa |
| 2014 | Sofia Ensimmäinen | Sofia the First | Gwen (ääni) | ”Gizmo Gwen” |
Aiheesta muualla

Kuvia tai muita tiedostoja aiheesta Ginnifer Goodwin Wikimedia Commonsissa
Ginnifer Goodwin Internet Movie Databasessa. (englanniksi)
Ginnifer Goodwin Elonetissä.
HMS Lioness (J377)

| HMS Lioness |
| --- | --- |

Aluksen vaiheet
Rakentaja:  Toronto Ship Building Company, Toronto
Kölinlasku:  10. marraskuuta 1943
Laskettu vesille:  15. maaliskuuta 1944
Palveluskäyttöön:  11. joulukuuta 1944
Loppuvaihe:  romutettu 1956
Tekniset tiedot
Uppouma:  1 030 t
Pituus:  68,58 m (kokonaispituus)
Leveys:  10,82 m
Syväys:  2,59 m
Koneteho:  VTE: 2 400 ihp
Nopeus:  16,5 solmua
Miehistöä:  85
Aseistus
Aseistus:  1 × QF 4" (102 mm) Mk V -ilmatorjuntatykki 4 × Oerlikon 20 mm
HMS Lioness (viirinumerot J377 ja M377) oli Britannian kuninkaallisen laivaston vuonna 1944 valmistunut Algerine-luokan miinanraivaaja toisessa maailmansodassa. Aluksen piti olla alun perin Kanadan laivaston HMCS Petrolia, mutta siitä luovuttiin jo ennen vesillelaskua ja siirrettiin Britannialle.
Valmistus

Alus tilattiin nimellä HMCS Petrolia Torontosta Toronto Ship Building Companyltä, missä köli laskettiin 10. marraskuuta 1943. Se laskettiin vesille 15. maaliskuuta 1944 ja valmistui 11. joulukuuta.
Palvelus

Alus romutettiin 1956 Rosythissä.
HMS Lively (1900)

| HMS Lively |
| --- | --- |

Aluksen vaiheet
Rakentaja:  Laird, Son and Company, Birkenhead
Kölinlasku:  20. kesäkuuta 1899
Laskettu vesille:  14. heinäkuuta 1900
Palveluskäyttöön:  huhtikuu 1902
Loppuvaihe:  myyty romutettavaksi 1920
Tekniset tiedot
Uppouma:  385 t (standardi) 435 t (max)
Pituus:  66,75 m (kokonaispituus)
Leveys:  6,48 m
Syväys:  2,62 m
Koneteho:  6250 ihp
Nopeus:  30 solmua (suunniteltu)
Aseistus
Aseistus:  1 × QF 12 naulan 12 cwt laivatykki 3 × QF 6 naulan Hotchkiss -tykkiä 2 × 18" torpedoputkea
HMS Lively oli Britannian kuninkaallisen laivaston Lively-luokan torpedovenehävittäjä.